text: জি এইচ হাবীব বাংলাদেশের একজন লেখক ও অনুবাদক। তাঁর উল্লেখযোগ্য অনুবাদ গ্রন্থ হচ্ছে  গোলাপের নাম (উমবের্তো একো), নিঃসঙ্গতার একশ বছর (গাব্রিয়েল গার্সিয়া মার্কেস), সোফির জগৎ (ইয়স্তাইন গোর্ডার), ফাউন্ডেশন (আইজাক আসিমভ),  রচয়িতার মৃত্যু (রলাঁ বার্ত), ইত্যাদি। তিনি বর্তমানে চট্টগ্রাম বিশ্ববিদ্যালয়ের ইংরেজি বিভাগে অধ্যাপনা করছেন।
  
  শৈশব ও পড়াশোনা 
  জি এইচ হাবীবের জন্ম ১৯৬৭ সালে, ঢাকায়; তাঁর পুরো নাম গোলাম হোসেন হাবীব। মিরপুরের শহীদ আবু তালেব উচ্চ বিদ্যালয়-এ কিছুকাল পাঠ গ্রহণের পর মির্জাপুর ক্যাডেট কলেজ থেকে মাধ্যমিক ও উচ্চ মাধ্যমিক পাস করেন। জাহাঙ্গীরনগর বিশ্ববিদ্যালয় থেকে শেষ করেন ইংরেজি সাহিত্যের পড়াশোনা। কর্মজীবন শুরু করেন  সাংবাদিকতা দিয়ে। এরপর চট্টগ্রাম বিশ্ববিদ্যালয়ের ইংরেজি বিভাগে শিক্ষকতা শুরু করেন। ১৯৮৭ সালের ফেব্রুয়ারিতে সেবা প্রকাশনীররহস্য পত্রিকা-য় তাঁর প্রথম রূপান্তরিত অনুবাদ লেখা ‘জেগে তাই তো ভাবি’ প্রকাশিত হয়। তাঁর প্রথম বই আর্থার কোনান ডয়েল রচিত দ্য সাইন অভ ফোর-এর অনুবাদ ১৯৮৮ সালে সেবা প্রকাশনী থেকে প্রকাশিত হয়, দ্য সাইন অভ ফোর নামেই।যে কোনো লেখাই একটি অনুবাদ। আমরা সব সময় অনুবাদ করে যাচ্ছি। সেটা এক ভাষা থেকে অন্য ভাষায় অনুবাদ করছি এমনটা নয়। আমরা বাংলাতেই কথা বলছি। আমরা বিচার-বিবেচনা, শিক্ষার মাধ্যমে নিজেদের মতো করে কথা অনুবাদ করি। সবাই একইভাবে অনুবাদ করতে বা একইভাবে বুঝতে পারে না। অনুবাদ কোনোভাবেই দ্বিতীয় শ্রেণীর সৃজনশীলতা নয়।
  
  -জি এইচ হাবীব, ইতালীয় ঔপন্যাসিক উমবের্তো একো-র উপন্যাসের অনুবাদ গোলাপের নাম -এর প্রকাশনা অনুষ্ঠানের বক্তব্য।
  
  অনুবাদগ্রন্থ ও সম্পাদিত পত্রিকা 
  
   গোলাপের নাম—উমবের্তো একো (প্রথম প্রকাশ: বাতিঘর, ২০২০)
  ইংরেজি ভাষার ইতিহাস—ব্রিজিত ভাইনি (প্রথম প্রকাশ: কথা প্রকাশ, ২০২০)
  নিঃসঙ্গতার একশ বছর—গাব্রিয়েল গার্সিয়া মার্কেস (প্রথম প্রকাশ: সন্দেশ, ২০০০; বাতিঘর, ২০১৭)
   ফাউন্ডেশন—আইজাক আসিমভ (প্রথম প্রকাশ: সেবা, ১৯৯২; সংহতি, ২০০৮)
   সোফির জগৎ—ইয়স্তাইন গোর্ডার (প্রথম প্রকাশ: সন্দেশ, ২০০২; সংহতি, ২০১০)
   রচয়িতার মৃত্যু—রলাঁ বার্ত (প্রথম প্রকাশ: ভাষান্তর, ২০০৮)
   লাতিন ভাষার কথা—তরে ইয়নসন (প্রথম প্রকাশ: প্রকৃতি-পরিচয়, ২০১৬)
  একটি সুখী গাছের গল্প—শেল সিলভারস্টাইনের দ্য গিভিং ট্রি -র ছায়া অবলম্বনে; (প্রথম প্রকাশ: সন্দেশ, ২০০১; সংহতি, ২০০৯; ২০২১ সাল থেকে ৬ষ্ঠ শ্রেণীর আনন্দপাঠ-এ অন্তর্ভুক্ত)
   তুন্দ্রা ইঁদুরের পাহাড়—রিত্তা ইয়ালোনেন ও ক্রিস্তিনা লৌহি (প্রথম প্রকাশ: ভাষান্তর, ২০০৮; নান্দনিক, ?)
  দ্য সাইন অভ ফোর—আর্থার কোনান ডয়েল (প্রথম প্রকাশ: সেবা, ১৯৮৮; বাতিঘর, ২০১৬)
  তাড়িখোর—এমোস তুতুওলা (প্রথম প্রকাশ: সন্দেশ, ১৯৯৫; বাতিঘর. ২০২০)
  উইলিয়াম শেক্সপীয়র কে ছিলেন?—রুপার্ট ক্রিস্টিয়ানসেন (প্রথম প্রকাশ: সংহতি, ২০০৯)
  অদৃশ্য নগর—ইতালো কালভিনো (প্রথম প্রকাশ: সন্দেশ, ২০০৫)
  এলেম আমি কোথা থেকে?—পিটার মাইল (প্রথম প্রকাশ: সন্দেশ, ১৯৯৯; ঢাকা প্রকাশ, ২০১৮)
  ছোট্ট শজারু চমক—এস্কো পেক্কা তিতিনেন ও তুলা তিতিনেন (প্রথম প্রকাশ: ভাষান্তর, ২০১০; বাতিঘর-এর আবোল তাবোল সংস্করণ ২০১৯)
  শব্দমূলকল্পদ্রুম—কতিপয় ইংরেজি শব্দের উৎসকথা; সংকলন ও অনুবাদ (প্রথম প্রকাশ: প্রকৃতি-পরিচয়, ২০১৩)
  পরদেশী গল্প—অনূদিত ছোট গল্প সংকলন (প্রথম প্রকাশ: নান্দনিক, ২০১২; বাতিঘর, ২০১৮)
  গল্প বৈদেশী—অনূদিত ছোট গল্প সংকলন (প্রথম প্রকাশ: বাতিঘর, ২০১৯)
  The World Vision of Pantha and Mayabi—হাসিদা মুন-এর কাব্যগ্রন্থ পান্থ ও মায়াবীর জগৎ দর্শন -এর দ্বিভাষিক সংস্করণ (প্রথম প্রকাশ: জয়তী, ২০১৭)
  তরজমা—অনুবাদ বিষয়ক পত্রিকা, প্রথম সংখ্যা ( ভাষান্তর, ২০০৮)
  
  তথ্যসূত্র
title: জি এইচ হাবীব